**MOJA HRVATSKA**

Ne moraš se roditi u Hrvatskoj da je možeš poštovati. Nije važno dolaziš li iz Srbije ili Bosne,ako voliš onda jednostavno voliš.

     Ako su ti se pjesme ptica u ranu zoru urezale u srce, ako ribe Jadranskog mora  plivaju u tvojoj duši, onda si domoljub, onda ljubiš domovinu.

 Domoljub si kada voliš sve ravnice , sve gore i rijeke, kada voliš našu trobojnicu i kockasti grb, kada pjevaš Lijepa naša s poštovanjem.

Hrvatska zaslužuje to poštovanje. Nakon svih ratova koje je preživjela i sve krvi koju je za nas prolila, zaslužuje ga.

Ako voliš svaki kutak Hrvatske, svaki kamen i cvijet, onda si domoljub, onda si Hrvat. I niti jedan papir, niti jedan dokument ti to ne može oduzeti.

    Dom je tamo gdje si položio sve nade i snove, tamo pripadaš, tamo je - Hrvatska.

**Danijela Huljaj, 4. b**

**SVJETSKI GRAD**

Ima nešto što me tjera u plač.

To je ono kad je Srbija u Vukovar zabila mač.

Tada granate ne padaju samo na taj grad

nego i na moje srce.

To ti poteče žilama

i zauvijek ostane u srcu.

Ne briše se, ne umire.

Nek' bude poznat

kao Pariz ili London.

Neka Hrvatska i svijet

kažu: „ Ti si Vukovare heroj!“

Neka te zlaćano sunce grije

i neka svi znaju za Vukovar hrvatski.

**Valentina Vrandečić , 4. b**

**VUKOVAR**

Ima jedan grad

uistinu najhrabriji,

ima jedan grad

uistinu najsnažniji.

To je grad koji je

za nas suze plakao,

to je grad koji je

za nas mnogo pretrpio.

Nije se predao,

nastavio se boriti,

nije posustao,

uspio se izboriti.

Vukovar, Vukovar,

to je heroj moj,

nikada neću zaboraviti

hrabri grad svoj.

**Lea Petrović, 4. b**

**VUKOVAR**

Čuo sam za strašnu priču o Vukovaru: da su naši branitelji bili jako hrabri, da se nisu predali i da su Vukovar branili do smrti. Pomagali su jedni drugima, uvijek su bili zajedno, borili se za Vukovar, za Hrvatsku. Mnogo ih je stradalo ,ali su obranili grad. Trebamo im biti zahvalni i uvijek ih se sjećati. Zahvaljujući njima, Vukovar je opet oživio i nastavlja svoj život. Vukovar je opet onaj stari, hrabri, ponosni grad. Nikada ga nećemo zaboraviti.

**Zvonimir Milas, 4. b**

**VUKOVAR – GRAD HEROJA**

Vukovar, Vukovar,

to je ime hrabrosti,

to je ime koje i danas leži

duboko u našim srcima.

Vukovar je heroj hrvatski,

on je Div najveći.

Branio je Hrvatsku

do zadnje kapi krvi,

do zadnjeg daha u sebi.

Nije ga bilo briga

za posljedice,

samo je išao naprijed

i nije posustao.

Uvijek ćemo ga voljeti

i umrijet će s nama.

**Tonći Grubšić, 4. b**

**VUKOVAR**

Ima jedan grad što je

budnim okom ostavio sve.

On je uvijek hrabar bio

i u to vrijeme nikad nije snio.

U pomoć nije zvao nikad,

vjerovao je da će mu pomoći svi dobri ljudi,

da mržnje nikada biti neće,

nego da će on blistati od sreće.

Vukovar, Vukovar

u srcu mome stoji

zlatnom tintom ispisano

i zna da ga uvijek volim.

**Emanuela Erceg, 4. b**

**HEROJ**

Ima jedan grad

meni jako drag.

Mnogo patnje on je preživio

da bi sada hrvatski narod sretno živio.

U našim srcima uvijek ćeš biti

i kao kristal svijetliti,

jer si ti , Vukovare moj,

naš najveći Heroj.

Za tebe uvijek će lampioni svijetliti,

i naš branitelj uvijek ćeš biti.

**Petra Martinović, 4. B**

**GRAD HEROJ**

Ima jedan grad koji se žrtvovao za nas.

Taj grad ostavio nam je slobodu.

Taj grad čini Hrvatsku.

Danju, noću se borio,

a oka nije sklopio.

Nedužni su umirali,

i djeca i odrasli su patili.

Taj grad poznat je kao Vukovar,

taj grad na Dunavu leži.

To je hrvatski HEROJ- Vukovar!

**Luka Hajdić, 4. b**